
Për disa SHTESA E ndryshime në udhëzimin nr. 17, datë 13.5.2008 “Për tatimin mbi vlerën e shtuar”, 
të ndryshuar

Në mbështetje të nenit 102, pika 4 të Kushtetutës së Republikës së Shqipërisë, si dhe në zbatim të ligjit nr. 7928, datë 27.4.1995 “Për tatimin mbi vlerën e shtuar”, të ndryshuar, ministri i Financave

Udhëzon:

Në udhëzimin nr. 17, datë 13.5.2008 “Për TVSH-në” bëhen shtesat dhe ndryshimet e mëposhtme:
1. Në pikën 20 “Rimbursimi i TVSH-së”, pika 20.1 dhe pika 20.2 rishkruhen si më poshtë:
20. Rimbursimi i TVSH-së
Në zbatim të nenit 50 të ligjit nr. 7928, datë 27.4.1995 “Për tatimin mbi vlerën e shtuar”, të ndryshuar, rimbursimi i TVSH-së kryhet nga sistemi i Thesarit. Afatet e përcaktuara për rimbursimin e TVSH-së sipas kategorive të personave të tatueshëm fillojnë nga data e protokollimit të kërkesës për rimbursim të TVSH-së, në Drejtorinë Rajonale Tatimore, datë e cila është e njëjtë me datën e mbërritjes ose paraqitjes së kërkesës për rimbursim nëpërmjet shërbimit postar rekomande (me nënshkrim të marrësit).
20.1 Rimbursimi i personave të tatueshëm 
20.1.1 Çdo person i tatueshëm, i cili plotëson kushtet e parashikuara në nenin 50 të ligjit, ka të drejtë të kërkojë rimbursimin e TVSH-së. Për të kërkuar rimbursimin e TVSH-së, personi i tatueshëm, pasi të ketë plotësuar rubrikën përkatëse “Kërkesë për rimbursim të TVSH-së”, të formularit të deklarimit të TVSH-së të periudhës së fundit tatimore, dërgon në Drejtorinë Rajonale Tatimore:
a) Një kërkesë me shkrim me objekt “Kërkesë për rimbursim të TVSH-së”, në të cilën specifikohen të dhënat identifikuese të personit të tatueshëm, emri i administratorit/ët, adresën/at e saktë të veprimtarisë, degën e bankës dhe numrin e llogarisë bankare të personit të tatueshëm, një përshkrim të shkurtër të veprimtarisë dhe arsyet e krijimit të TVSH-së kreditore, periudhën përgjatë së cilës është krijuar TVSH-ja kreditore, si edhe nëse kërkesa për rimbursim është për herë të parë apo jo. Nëse personi i tatueshëm që kërkon rimbursimin e TVSH-së është eksportues, kjo shprehet në kërkesën e paraqitur;
b) Formularin “Kërkesë për rimbursim” sipas modelit bashkëngjitur udhëzimit nr. 17, datë 13.5.2008 “Për TVSH-në”, i ndryshuar.
Drejtoria Rajonale Tatimore, me marrjen e kërkesës për rimbursim, protokollon kërkesën në regjistrin e protokollit dhe brenda ditës së nesërme e regjistron atë në një regjistër të veçantë për rimbursimet e TVSH-së, sipas rendit kronologjik të datës së paraqitjes së kërkesës. 
Ky regjistër mbahet nga një punonjës i Drejtorisë Rajonale Tatimore, i caktuar si person përgjegjës për të mbajtur dhe administruar regjistrin e rimbursimeve nga drejtori i Drejtorisë Rajonale Tatimore. 
20.1.2 Punonjësi i ngarkuar me mbajtjen dhe administrimin e regjistrit të rimbursimeve, brenda 3 (tri) ditëve punë, nga data e regjistrimit në regjistrin e rimbursimeve, kryen dhe përfundon procesin e verifikimit paraprak të kërkesës për rimbursim në lidhje me:
a) Të dhënat identifikuese të personit të tatueshëm (emri tregtar, NIPT-i, ortaku/ortakët, administratori/ administratorët, llojin e veprimtarisë, numrin e llogarisë bankare ku kërkohet të bëhet rimbursimi, adresën(-at) e vendndodhjes së veprimtarisë, evidentimin nëse kërkesa për rimbursim është për herë të parë apo kërkesë e përsëritur, si dhe të dhëna të tjera të dosjes së personit të tatueshëm;
b) Verifikimin e shumës së paraqitur në formularin “Kërkesë për rimbursim”, nëse ajo është e barabartë me shumën e paraqitur në rubrikën përkatëse të FDP-së të muajit korrespondues, si dhe periudhën për të cilën është kërkuar rimbursimi;
c) Plotësimin e kërkesave ligjore mbi kërkesën për rimbursim, të cilat konsistojnë në:
i) Për personat e tatueshëm të përcaktuar eksportues sipas VKM-së për këtë qëllim, verifikimin e plotësimit të kriterit ligjor, nëse teprica kreditore e kërkuar për rimbursim është e barabartë ose më e madhe se 400.000 lekë;
ii) Për personat e tatueshëm të tjerë joeksportues, verifikimin e plotësimit të kriterit ligjor, nëse personi i tatueshëm ka mbartur tepricë kreditore të TVSH-së për të paktën 3 periudha tatimore radhazi dhe kjo tepricë është e barabartë ose më e madhe se 400.000 lekë;
iii) Në rastet e parashikuara në pikën 3 të nenit 50 të ligjit, nëse kërkesa për rimbursim është bërë në kuadër të marrëveshjeve financiare të ratifikuara nga Kuvendi ose në kuadër të marrëveshjeve të granteve të miratuara nga Këshilli i Ministrave, në të cilat parashikohet mospërdorimi i burimeve financiare të huaja për të paguar taksa e tatime, duke përfshirë ose jo tatimin mbi vlerën e shtuar.
Në përfundim të këtij procesi, personi përgjegjës mban një akt për evidentimin e plotësimit ose jo të kritereve të mësipërme. 
20.1.3 Kërkesa për rimbursim konsiderohet e papranuar nëse nga procesi i verifikimit paraprak të kërkesës për rimbursim, nuk janë plotësuar kriteret e përgjithshme si në pikën 20.1.2, ose e pranuar nëse këto kritere janë plotësuar. 
a) Në rastin kur nga procesi i verifikimit paraprak të kërkesës për rimbursim rezulton se kriteret nuk janë plotësuar, kërkesa konsiderohet e parregullt dhe nuk pranohet. Në këtë rast, punonjësi i caktuar me mbajtjen e regjistrit dhe me administrimin e kërkesave për rimbursim, brenda 2 (dy) ditëve punë nga përfundimi i procesit të verifikimit, nis nëpërmjet shërbimit postar për personin e tatueshëm një njoftim me shkrim sipas formatit nr. 1, bashkëngjitur këtij udhëzimi “Njoftimi për mospranim të kërkesës për rimbursim të TVSH-së”, ku i bëhet e ditur se kërkesa e tij nuk është pranuar, duke dhënë njëkohësisht edhe shkaqet e mospranimit. Ky person i tatueshëm, mund të paraqesë një kërkesë të dytë të re për rimbursim sipas rregullave të mësipërme, vetëm pasi të ketë rregulluar situatën dhe të ketë eliminuar shkaqet për të cilat nuk iu pranua kërkesa e mëparshme.
Në këtë rast, personi përgjegjës për mbajtjen e regjistrit, në bashkëpunim me inspektorin e dosjes, bën rivlerësimin e rubrikës përkatëse “Kërkesë për rimbursim të TVSH-së” të deklaratës së periudhës kur kërkesa është bërë, duke hequr vlerën nga rubrika përkatëse dhe automatikisht kjo vlerë kalon si TVSH e mbartur. 
b) Në rastin kur nga procesi i verifikimit paraprak të kërkesës për rimbursim rezulton se kriteret janë plotësuar, kërkesa konsiderohet e pranuar. Në këtë rast, punonjësi i caktuar me mbajtjen e regjistrit dhe me administrimin e kërkesave për rimbursim, brenda 2 (dy) ditëve punë nga përfundimi i procesit të verifikimit, nis njoftimin për degën përkatëse të Thesarit nëpërmjet shërbimit postar (elektronik dhe në formë shkresore). Një kopje e këtij njoftimi i dërgohet edhe personit të tatueshëm. Njoftimi sipas formatit nr. 2 “Njoftim për pranimin e kërkesës për rimbursim të TVSH-së”, bashkëlidhur këtij udhëzimi, informon degën e Thesarit se kërkesa e personit të tatueshëm për rimbursim të TVSH-së është pranuar nga Drejtoria Rajonale Tatimore dhe ky njoftim përmban: i) emrin dhe NIPT-in e personit të tatueshëm; ii) cilësimin nëse subjekti është eksportues ose jo; iii) shumën e kërkuar për rimbursim; dhe iv) datën kur është protokolluar kërkesa në Drejtorinë Rajonale Tatimore sipas paragrafit 20.1.1. Ky njoftim nënshkruhet nga drejtori i Drejtorisë Rajonale Tatimore.
Për rastin “b”, në ditën në të cilën kërkesa konsiderohet e pranuar, ajo adresohet për kontroll në vend, të personit të tatueshëm. Radha e kontrollit ndjek, në çdo rast dhe pa asnjë përjashtim, radhën kronologjike të paraqitjes së kërkesave për rimbursim të TVSH-së. Drejtori i Drejtorisë Rajonale Tatimore, në përputhje me procedurën e kontrollit, lëshon njoftimin për kontroll tatimor në vend të personit të tatueshëm, ku jepet data e fillimit dhe e përfundimit të kontrollit, inspektori/ët e ngarkuar për kontroll dhe qëllimi i kontrollit, periudhat tatimore për të cilat do të shtrihet kontrolli etj. Procedura e kontrollit në vend kryhet siç është parashikuar në ligjin nr. 9920, datë 19.5.2008 “Për procedurat tatimore në Republikën e Shqipërisë”, i ndryshuar. 
20.1.4 Struktura përgjegjëse e degës së Thesarit, brenda ditës së nesërme të punës nga marrja e njoftimit të Drejtorisë Rajonale Tatimore, sipas pikës 20.1.3/b, e regjistron atë sipas rastit në një regjistër të veçantë të saj, ku regjistron datën e kërkesës për rimbursim të personit të tatueshëm sipas datës së protokollit të kërkesës për rimbursim në Drejtorinë Rajonale Tatimore, si dhe të dhënat e tjera sipas kësaj shkrese. Struktura përgjegjëse e Thesarit në qendër merr masa për të siguruar likuiditetin e nevojshëm për pagesën e shumës së rimbursimit nga Drejtoria Rajonale Tatimore brenda 30 ditësh nga data e paraqitjes së kërkesës për rimbursim kur personi i tatueshëm është eksportues i klasifikuar sipas pikës 20.2 të këtij udhëzimi, ose për rastin e marrëveshjeve sipas nenit 50, pika 3 të ligjit, dhe brenda 60 ditësh nga data e paraqitjes së kërkesës për rimbursim për tastet e tjera të personit të tatueshëm.
Brenda 3 ditëve të para të punës së çdo tremujori, dega e Thesarit rakordon me drejtorinë rajonale tatimore respektive mbi të dhënat e regjistruara nga të dyja institucionet për kërkesat e personave të tatueshëm për rimbursim të TVSH-së. 
20.1.5 Punonjësi i caktuar me mbajtjen e regjistrit dhe administrimin e kërkesave për rimbursim, paralelisht dhe pavarësisht nga procedura e kontrollit në vend të personit të tatueshëm, në bashkëpunim me punonjësin e dosjes së personit të tatueshëm, kryen verifikimin e situatës financiare të tatimpaguesit në sistemin informatik, por pa u kufizuar vetëm në të, dhe evidenton detyrimet tatimore të papaguara.
Pas përfundimit të kontrollit dhe nxjerrjes së rezultateve përfundimtare, ku saktësohet shuma e TVSH-së për t’u rimbursuar, raporti përfundimtar i kontrollit i përcillet drejtorisë përgjegjëse për përpunimin, vlerësimin e të ardhurave dhe rimbursimin, e cila procedon me kompensimin e detyrimeve tatimore të papaguara, përveç kontributeve të sigurimeve shoqërore dhe shëndetësore. Pas saktësimit të shumës së TVSH-së të mbetur pas kompensimit të detyrimeve të papaguara, nëse ka të tilla, punonjësi i caktuar me mbajtjen e regjistrit dhe administrimin e kërkesave për rimbursim, përgatit njoftimin zyrtar sipas formatit nr. 3 “Njoftim për miratimin e rimbursimit të TVSH-së”, bashkëngjitur këtij udhëzimi. Njoftimi i dërgohet me postë rekomande edhe personit të tatueshëm që ka bërë kërkesën për rimbursim të TVSH-së. Ky njoftim përmban, përveç të dhënave identifikuese të personit të tatueshëm, dhe datën e protokollimit të kërkesës për rimbursim, shumën e TVSH-së së kërkuar për rimbursim sipas kërkesës së personit të tatueshëm, shumën e miratuar si të rimbursueshme sipas raportit përfundimtar të kontrollit, shumën e nevojshme të përdorur apo për t’u përdorur (nëse procesi i kompensimit nuk ka përfunduar i plotë brenda afateve) për likuidimin e të gjitha detyrimeve tatimore të papaguara të personit të tatueshëm ndaj Drejtorisë Rajonale Tatimore, si dhe shumën e TVSH-së, e cila duhet të rimbursohet në llogarinë e personit të tatueshëm.
20.1.6 Punonjësi i caktuar me mbajtjen e regjistrit dhe administrimin e kërkesave për rimbursim, plotëson urdhër-pagesën për rimbursim (UPR) me shumën e TVSH-së, e cila duhet të rimbursohet për personin e tatueshëm dhe të dhëna të tjera sipas formatit nr. 4 të urdhërpagesës bashkëngjitur këtij udhëzimi dhe së bashku me njoftimin zyrtar në përputhje me formatin nr. 3, sipas pikës 20.1.5, pasi nënshkruhen nga drejtori i Drejtorisë Rajonale Tatimore, i dërgohen me postë rekomande degës përkatëse të Thesarit në dy kopje. 
Njëra nga kopjet e UPR-së, pasi kundërfirmoset dhe vuloset nga dega e Thesarit, i kthehet Drejtorisë Rajonale Tatimore. Dega përkatëse e Thesarit, regjistron UPR-në në sistemin informatik financiar të qeverisë brenda ditës së paraqitjes nga Drejtoria Rajonale Tatimore, duke debituar llogarinë ekonomike të së ardhurës nga TVSH-ja për shumën e rimbursueshme. Drejtoritë rajonale të tatimeve rakordojnë me degët e Thesarit në bazë të arkëtimeve të mjeteve monetare lidhur me TVSH-në. Struktura përgjegjëse e degës përkatëse të Thesarit pas rakordimit të postës bankare (nxjerrjes së llogarisë së unifikuar të Thesarit) njofton zyrtarisht Drejtorinë Rajonale Tatimore, e cila reflekton ndryshimet në dosjen e tatimpaguesit dhe në kontabilitet. 
20.1.7 Kur nga raporti përfundimtar i kontrollit tatimor mbi kërkesën për rimbursim rezulton se shuma e TVSH-së së kërkuar për rimbursim nga personi i tatueshëm nuk plotëson kushtet për rimbursim dhe, për rrjedhojë, nuk rimbursohet, Drejtoria Rajonale Tatimore refuzon kërkesën për rimbursim dhe njofton zyrtarisht degën përkatëse të Thesarit në formatin nr. 5 “Njoftim për refuzimin e kërkesës për rimbursim të TVSH-së” bashkëlidhur këtij udhëzimi nëpërmjet shërbimit postar (elektronik dhe në formë shkresore) në dy kopje, njëra prej të cilave, pasi kundërfirmoset dhe vuloset, i kthehet Drejtorisë Rajonale Tatimore, duke vërtetuar se është bërë çregjistrimi i kërkesës për rimbursim të personit të tatueshëm nga Regjistri i Sistemit të Thesarit. 
Ndërkohë mbi refuzimin e kërkesës për rimbursim, personi i tatueshëm njoftohet me një akt zyrtar, sipas përcaktimit të ligjit nr. 9920, datë 19.5.2008 “Për procedurat tatimore në Republikën e Shqipërisë”, të ndryshuar.

20.1.8 Në raste të refuzimit ose të mosmiratimit të një kërkese për rimbursim, plotësisht ose pjesërisht, nga Drejtoria Rajonale Tatimore për arsye që kanë të bëjnë me rezultatet e kontrollit ose me shkelje të tjera ligjore, personi i tatueshëm ndaj çdo refuzimi ose mosmiratimi për rimbursim, ka të drejtë të apelojë në përputhje me dispozitat e ligjit nr. 9920, datë 19.5.2008 “Për procedurat tatimore në Republikën e Shqipërisë”, të ndryshuar.
20.1.9 Të gjitha procedurat e mësipërme, për kryerjen e të cilave ngarkohet Drejtoria Rajonale Tatimore, duhet të kryhen brenda afateve të përcaktuara, përkatësisht 30 ditë për eksportuesit dhe 60 ditë për personat e tjerë të tatueshëm, duke filluar nga data e protokollit të kërkesës për rimbursim në Drejtorinë Rajonale Tatimore. Në rast se organi tatimor përfundon procedurat e kontrollit përpara afatit 30 ditë për eksportuesit dhe 60 ditë për personat e tjerë të tatueshëm, procedura e rimbursimit vazhdon sipas përcaktimeve të bëra në pikën 20.1.6 të këtij udhëzimi.
20.1.10 Procedura e përcaktuar në këtë udhëzim do të zbatohet për të gjitha kërkesat për rimbursim të TVSH-së të protokolluara në drejtoritë rajonale tatimore pas datës 1.1.2014. 
20.1.11 Për çdo kërkesë të konsideruar të pranuar, protokolluar pas datës 1.1.2014 deri në datën e hyrjes në fuqi të këtij udhëzimi, drejtoritë rajonale tatimore, menjëherë me hyrjen në fuqi të këtij udhëzimi, njoftojnë degën përkatëse të Thesarit me anë të njoftimit sipas formatit nr. 2 “Njoftim për pranim të kërkesës për rimbursim”, dhe vijojnë procedurat e përcaktuara në këtë udhëzim.
20.2 Rimbursimi i personave të tatueshëm eksportues
Në zbatim të nenit 50, paragrafi 4 dhe 5 të ligjit për TVSH-në, rimbursimi i TVSH-së të personave të tatueshëm eksportues kryhet nëpërmjet sistemit të Thesarit sipas procedurës së përcaktuar në këtë udhëzim. Klasifikohen “eksportues” ata persona të tatueshëm që plotësojnë kushtet dhe kriteret e përcaktuara me vendim të Këshillit të Ministrave. Klasifikimi i personave të tatueshëm eksportues me risk zero, bëhet nga Drejtoria Rajonale e Tatimeve në të cilën ato janë regjistruar, sipas kritereve të përcaktuara në këtë vendim. 
20.2.1 Për personat e tatueshëm të klasifikuar si eksportues me risk zero, kontrolli tatimor në vend nuk është i detyrueshëm përpara miratimit të rimbursimit nga Drejtoria Rajonale Tatimore. Për këtë kategori të eksportuesve, kontrolli tatimor mund të kryhet në çdo moment sipas planifikimit për kontroll. 
Në rastin kur personi i tatueshëm eksportues ka plotësuar kriteret e përgjithshme për rimbursim sipas pikës 20.1.1 dhe 20.1.2, kërkesa konsiderohet e pranuar. Në këtë rast, punonjësi i caktuar me mbajtjen e regjistrit dhe me administrimin e kërkesave për rimbursim, brenda 2 (dy) ditëve pune nga data e përfundimit të procesit të verifikimit, nis njoftimin për degën përkatëse të Thesarit nëpërmjet shërbimit postar (elektronik dhe në formë shkresore). Ky njoftim sipas formatit nr. 2 bashkëlidhur këtij udhëzimi, “Njoftim për pranim të kërkesës për rimbursim”, informon degën e Thesarit se personi i tatueshëm ka paraqitur një kërkesë të rregullt për rimbursim të TVSH-së. Në të njëjtën kohë, njoftimi zyrtar i përgatitur sipas formatit nr. 2 (i dërgohet me postë rekomande edhe personit të tatueshëm, eksportues me risk zero që ka bërë kërkesën për rimbursim të TVSH-së).
Në vijim të procedurës brenda, afatit 30-ditor, i cili fillon me datën e protokollit të kërkesës për rimbursim, Drejtoria Rajonale Tatimore, pasi verifikon dhe kompenson detyrimet tatimore të papaguara (nëse ka të tilla), përveç kontributeve të sigurimeve shoqërore dhe shëndetësore, përgatit njoftimin sipas formatit nr. 3 “Njoftim për miratimin e rimbursimit të TVSH-së”. Këtë njoftim, së bashku me urdhër-pagesën për rimbursim (UPR) me shumën e TVSH-së, e cila duhet të rimbursohet për personin e tatueshëm dhe të dhëna të tjera sipas formatit nr. 4 të urdhërpagesës, pasi nënshkruhen nga drejtori i Drejtorisë Rajonale Tatimore, i dërgohen me postë rekomande degës përkatëse të Thesarit në dy kopje. 
Njëra nga kopjet e UPR-së, pasi kundërfirmoset dhe vuloset nga dega e Thesarit, i kthehet Drejtorisë Rajonale Tatimore. Dega përkatëse e Thesarit, regjistron UPR-në në sistemin informatik financiar të qeverisë brenda ditës së paraqitjes nga Drejtoria Rajonale Tatimore, duke debituar llogarinë ekonomike të së ardhurës nga TVSH-ja për shumën e rimbursueshme. Drejtoritë rajonale të tatimeve rakordojnë me degët e Thesarit në bazë të arkëtimeve të mjeteve monetare për detyrimin tatimor lidhur me TVSH-në. Struktura përgjegjëse e degës përkatëse të Thesarit pas rakordimit të postës bankare (nxjerrjes së llogarisë së unifikuar të Thesarit) njofton zyrtarisht Drejtorinë Rajonale Tatimore, e cila reflekton ndryshimet në dosjen e tatimpaguesit dhe në kontabilitet. 
20.2.2 Për kategoritë e tjera të eksportuesve sipas VKM-së, rimbursimi kryhet sipas procedurave të zakonshme të përshkruara në pikën 20.1 të këtij udhëzimi, pasi shuma e kërkuar për rimbursim i është nënshtruar një kontrolli tatimor në vend.
Rimbursimi i TVSH-së së miratuar kryhet nga dega e Thesarit nëpërmjet sistemit informatik financiar të qeverisë. Në përfundim të procedurave me miratimin e TVSH-së së rimbursueshme, brenda 30 ditëve nga data e paraqitjes së kërkesës, punonjësi i caktuar me mbajtjen e regjistrit dhe administrimin e kërkesave për rimbursim, plotëson urdhër-pagesën për rimbursim (UPR) me shumën e TVSH-së, e cila duhet të rimbursohet për personin e tatueshëm eksportues dhe të dhëna të tjera sipas formatit të urdhërpagesës bashkëngjitur këtij udhëzimi dhe së bashku me njoftimin zyrtar të përgatitur sipas 20.1.5, pasi nënshkruhen nga drejtori i Drejtorisë Rajonale Tatimore i dërgohen dorazi degës përkatëse të Thesarit në dy kopje. Në të njëjtën kohë, njoftimi zyrtar i përgatitur sipas pikës 20.1.5, i dërgohet me postë rekomande edhe personit të tatueshëm që ka bërë kërkesën për rimbursim të TVSH-së.
Njëra nga kopjet e UPR-së, pasi kundërfirmoset dhe vuloset nga dega e Thesarit, i kthehet Drejtorisë Rajonale Tatimore. Dega përkatëse e Thesarit regjistron UPR-në në sistemin informatik financiar të qeverisë brenda ditës së paraqitjes nga Drejtoria Rajonale Tatimore, duke debituar llogarinë ekonomike të së ardhurës nga TVSH-ja për shumën e rimbursueshme. Drejtoritë rajonale të tatimeve rakordojnë me degët e Thesarit në bazë të arkëtimeve të mjeteve monetare për detyrimin tatimor lidhur me TVSH-në. Struktura përgjegjëse e degës përkatëse të Thesarit pas rakordimit të postës bankare (nxjerrjes së llogarisë së unifikuar të Thesarit) njofton zyrtarisht Drejtorinë Rajonale Tatimore, e cila reflekton ndryshimet në dosjen e tatimpaguesit dhe në kontabilitet. 
20.3 Rimbursimi për marrëveshjet financiare
Në zbatim të pikës 3 të nenit 50 të ligjit “Për TVSH-në”, për rastet kur në marrëveshjet financiare të ratifikuara nga Kuvendi ose në marrëveshjet e granteve të miratuara nga Këshilli i Ministrave parashikohet mospërdorimi i burimeve financiare të huaja për të paguar taksa e tatime, duke përfshirë ose jo tatimin mbi vlerën e shtuar, tatimi mbi vlerën e shtuar i paguar, u rimbursohet financuesve të huaj brenda 30 ditëve nga strukturat përgjegjëse të Thesarit (sipas rregullave në pikën 20.1 të këtij udhëzimi) nëpërmjet sistemit informatik financiar të qeverisë), sipas rregullave të përcaktuara më poshtë në këtë udhëzim. Për rimbursimin e kryer sipas kësaj procedure, kontrolli tatimor në vend nuk është i detyrueshëm përpara rimbursimit.
Çdo procedurë për rimbursimin apo financimin e TVSH-së për rastet e mëposhtme pavarësisht nëse kryhen nga Drejtoria Rajonale e Tatimeve apo financohen sipas procedurave të VKM-së nr. 509, datë 12.8.1996, nga përfituesi vendas, do të përfundojë brenda 30 ditëve përfshirë edhe rimbursimin e shumave nga strukturat përgjegjëse të Thesarit.
20.3.1 Kur pavarësisht përjashtimit, TVSH-ja përballohet (paguhet) direkt nga donatori.
a) Kur projekti realizohet (zbatohet) nga vetë njësia zbatuese. 
Njësia zbatuese e projektit për qëllime të rimbursimit të TVSH-së sipas nenit 50 pika 3 të ligjit, duhet të pajiset me NIPT (certifikatë regjistrimi) në drejtorinë rajonale tatimore përkatëse dhe të dorëzojë deklaratën e TVSH-së në përputhje me këtë ligj. Njësia zbatuese e projektit çregjistrohet në përfundim të afatit të projektit. TVSH-ja mbulohet (përballohet) direkt nga njësia zbatuese e donatorit apo e projektit në Shqipëri si për blerjet brenda vendit ashtu dhe për importet, njësia paraqet në Drejtorinë Rajonale Tatimore, ku ka qendrën njësia zbatuese e projektit, dokumentacionin e mëposhtëm: 
- Kërkesën për rimbursim, ku theksohet shuma e rimbursimit që kërkohet, veprimtaria e kryer, arsyet për rimbursim etj. 
- Kopjen në shqip të noterizuar të marrëveshjes së ratifikuar në Kuvend ose të marrëveshjes së miratuar nga qeveria. Kontrata e projektit, e hartuar në kuadër të marrëveshjes, duhet të përmbajë emërtimin e projektit apo të projekteve, shumën totale për secilin prej tyre, afatin kohor të fillimit e të përfundimit të projektit. Kopja e kontratës shoqërohet edhe me listën (emrin dhe mbiemrin) e përfaqësuesve zyrtarë të çdo projekti. 
- Deklaratat e TVSH-së, teprica kreditore e mbartur e të cilave duhet të jetë e barabartë me shumën e TVSH-së që kërkohet të rimbursohet. 
- Faturat origjinale të blerjes (në rastin e blerjeve brenda vendit) dhe deklaratat origjinale doganore (për rastet e importeve). Si faturat, ashtu dhe deklaratat doganore të importit, duhet të përmbajnë në mënyrë shumë të dukshme shënimin “Blerja/importi bëhet në kuadrin e marrëveshjes së ratifikuar në Kuvend ose të miratuar nga Këshilli i Ministrave me nr. __, datë __/ __/ 20__ dhe për qëllimet e përcaktuara në këtë marrëveshje”. Ky shënim do të bëhet nga përfaqësuesi zyrtar i njësisë së zbatimit të projektit, i njohur nga Drejtoria Rajonale e Tatimeve, në bazë të listës së mësipërme, i cili veç kësaj duhet të shënojë në faturë edhe emrin, mbiemrin dhe nënshkrimin e tij. 
b) Kur projekti realizohet nga sipërmarrës të kontraktuar nga njësia zbatuese. 
Në këtë rast, në kuadër të zbatimit të projektit, është shoqëria sipërmarrëse e punimeve, e cila për zbatimin e projektit sipas kontratës aplikon TVSH-në mbi vlerën e punimeve, shërbimeve apo furnizimit të mallrave të kryer. Shoqëria sipërmarrëse nga TVSH-ja e faturuar zbret TVSH-në e paguar në blerjet që ka bërë për këtë qëllim, të përballuar nga vetë ajo dhe diferenca përfaqëson TVSH-në e pagueshme nga kjo shoqëri, TVSH-ja, e cila deklarohet dhe paguhet sipas këtij ligji. Faturën origjinale të shitjes, së bashku me situacionin e punimeve, shoqëria sipërmarrëse e punimeve ia paraqet njësisë zbatuese të projektit. 
Njësia zbatuese e projektit, për qëllime të rimbursimit të TVSH-së sipas nenit 50, pika 3 të ligjit, duhet të pajiset me NIPT (certifikatë regjistrimi) në drejtorinë rajonale tatimore përkatëse dhe të dorëzojë deklaratën e TVSH-së në përputhje me këtë ligj. Njësia zbatuese e projektit çregjistrohet në përfundim të afatit të projektit. Njësia zbatuese e projektit paraqet në Drejtorinë Rajonale Tatimore, ku është e regjistruar, dokumentacionin e mëposhtëm:
- Kërkesën për rimbursim, ku theksohet shuma e rimbursimit që kërkohet, veprimtaria e kryer, arsyet për rimbursim etj. 
- Kopjen në shqip të noterizuar të marrëveshjes së ratifikuar në Kuvend ose të marrëveshjes së miratuar nga qeveria. Kontrata e projektit, e hartuar në kuadër të marrëveshjes, duhet të përmbajë emërtimin e projektit apo të projekteve, shumën totale për secilin prej tyre, afatin kohor të fillimit e të përfundimit të projektit. Kopja e kontratës shoqërohet edhe me listën (emrin dhe mbiemrin) e përfaqësuesve zyrtarë të çdo projekti. 
- Deklaratat e TVSH-së, teprica kreditore e mbartur e të cilave duhet të jetë e barabartë me shumën e TVSH-së që kërkohet të rimbursohet. 
- Faturat origjinale të blerjes (në rastin e blerjeve brenda vendit) dhe deklaratat origjinale doganore (për rastet e importeve). Si faturat, ashtu dhe deklaratat doganore të importit, duhet të përmbajnë në mënyrë shumë të dukshme shënimin “Blerja/importi bëhet në kuadrin e marrëveshjes së ratifikuar në Kuvend ose të miratuar nga Këshilli i Ministrave me nr. __, datë __/ __/ 20__ dhe për qëllimet e përcaktuara në këtë marrëveshje”. Ky shënim do të bëhet nga përfaqësuesi zyrtar i njësisë së zbatimit të projektit, i njohur nga Drejtoria Rajonale e Tatimeve, në bazë të listës së mësipërme, i cili veç kësaj duhet të shënojë në faturë edhe emrin, mbiemrin dhe nënshkrimin e tij. 
20.3.2 TVSH-ja përballohet nga përfituesi vendas i projektit si kosto lokale.
Kryerja e punimeve, furnizimi i mallrave apo i shërbimeve për zbatimin e projekteve do të ngarkohet kurdoherë me TVSH, e cila në çdo rast do të paguhet nga shoqëria sipërmarrëse e kontraktuar për zbatimin e projektit. Por kjo TVSH do t’i jepet atij përkundrejt paraqitjes së fatures (situacionit) me TVSH nga burime të brendshme të financuara nga kosto lokale sipas vendimit të Këshillit të Ministrave nr. 509, datë 12.8.1996. Kështu, kur donatori nuk merr përsipër të përballojë pagesën e TVSH-së, do të veprohet në përputhje me VKM-në nr. 509, datë 12.8.1996. Në bazë të këtij vendimi, TVSH-ja financohet nga përfituesi apo investitori vendas i projektit dhe paguhet nga shoqëria sipërmarrëse e punimeve për zbatimin e projektit. 
Tatimi mbi vlerën e shtuar për importimin e materialeve ushtarake për Forcat e Armatosura, të dhuruara nga vendet anëtare të Aleancës së NATO-s apo partnerët, paguhet si kosto lokale nga Ministria e Mbrojtjes. 
2. Pika 20.3, që fillon me fjalinë: “Në rastin e zbatimit të marrëveshjeve kuadër “Mbi bashkëpunim dhe zhvillim””, midis Këshillit të Ministrave të Republikës së Shqipërisë dhe qeverisë së Republikës së Italisë dhe qeverisë së Republikës së Austrisë, …….., ndryshon renditjen dhe bëhet pika 20.4. 
3. Pika 20.4, që fillon me fjalinë: “Në zbatim të nenit 26 të ligjit nr. 9840, datë 10.12.2007 “Për ratifikimin e “Marrëveshjes kuadër ndërmjet Këshillit të Ministrave të Republikës së Shqipërisë dhe Komisionit të Komuniteteve Evropiane për rregullat e bashkëpunimit për asistencën për Shqipërinë, në kuadër të zbatimit të instrumentit të parazgjerimit (IPA)” ……..”, ndryshon renditjen dhe bëhet pika 20.5. 
Në këtë pikë, pas fjalisë “Drejtoria Rajonale Tatimore regjistron në një regjistër të veçantë të tilla OJF për efekt të rimbursimit të TVSH-së së paguar në kuadër të këtyre projekteve dhe lëshon për OJF-të një certifikatë të regjistrimit të projektit për efekt të rimbursimit të TVSH-së” shtohen fjalët “sipas formatit nr. 6 bashkëlidhur këtij udhëzimi.”.
4. Pika 20.4, e cila fillon me fjalinë: “Në rastet e zbatimit të marrëveshjeve kuadër për bashkëpunim dhe zhvillim, në bazë të të cilave përfitues janë institucionet buxhetore, të cilave në momentin e importimit nuk iu janë livruar nga Drejtoria e Thesarit...”, ndryshon renditjen dhe bëhet pika 20.6.
5. Në pikën 8.6 të udhëzimit, paragrafi i parafundit, i cili fillon me fjalinë: Pas verifikimit dhe miratimit të kërkesave për rimbursim, .... , ndryshon si më poshtë: 
“Pas verifikimit dhe miratimit të kërkesave për rimbursim, Drejtoria Rajonale Tatimore i dërgon degës së Thesarit urdhërpagesën për rimbursim të TVSH-së sipas formatit nr. 4 bashkëngjitur këtij udhëzimi, për të gjithë shumën e TVSH-së që do të rimbursohet në bazë të kërkesave të paraqitura nga Drejtoria e Protokollit në Ministrinë e Punëve të Jashtme. Dega përkatëse e Thesarit, në bazë të kësaj urdhërpagese, kalon për drejtorinë përkatëse në Ministrinë e Punëve të Jashtme të gjithë shumën e TVSH-së së rimbursueshme. Kjo e fundit shpërndan rimbursimet sipas çdo kërkese.”.
Ky udhëzim hyn në fuqi me botimin në Fletoren Zyrtare.

[image: BZ bukur tomi] 
REPUBLIKA E SHQIPËRISË
MINISTRIA E FINANCAVE
DREJTORIA E PËRGJITHSHME E TATIMEVE
DREJTORIA RAJONALE TATIMORE

 Nr._______ prot. 			 						 Datë ......../......../.........
 (Formati nr. 1)

NJOFTIM PËR MOSPRANIMIN E KËRKESËS PËR RIMBURSIM TË TVSH-së

Drejtuar: 	Subjektit “____________________________”
 	 Z. __________________________
 			 NIPT: ________________________
 			 Adresa: ______________________														
Në përgjigje të kërkesës suaj, protokolluar me tonën me nr. _______, datë _______, me anë të së cilës keni kërkuar rimbursimin e TVSH-së për shumën ____________ lekë ________________________________ (shuma në fjalë), për periudhën __________, bazuar në:
- Ligjin nr. 7928, datë 27.4.1995 “Për tatimin mbi vlerën e shtuar”, i ndryshuar, neni 50;
- Udhëzimin nr. 17, datë 13.5.2008 “Për tatimin mbi vlerën e shtuar”, i ndryshuar, pika 20;

Ju njoftojmë se për mosplotësim të ________________ (arsyet e mospranimit)_________________, 
______________________________________________________________________________________________________________________________________________________
Kërkesa juaj për rimbursim të TVSH-së nuk është pranuar nga administrata tatimore. 
Pasi të keni rregulluar situatën dhe të keni plotësuar kërkesat e përcaktuara në dispozitat e sipërpërmendura, ju mund të paraqisni një kërkesë të re për rimbursim.

Duke ju falënderuar për mirëkuptimin, 
 					 					 D R E J T O R I
			 							 ____________

Ky njoftim i dërgohet personit të tatueshëm nëpërmjet shërbimit postar, brenda 5 ditëve pune nga data e protokollit të kërkesës për rimbursim të TVSH-së.
Ky njoftim, formati nr. 1, është miratuar me udhëzimin e ministrit të Financave nr. ....., datë ........2014.	

REPUBLIKA E SHQIPËRISË
MINISTRIA E FINANCAVE
DREJTORIA E PËRGJITHSHME E TATIMEVE
DREJTORIA RAJONALE TATIMORE
 Nr._______prot. 							 	 	Datë ......../......./............
 (Formati nr. 2)


NJOFTIM PËR PRANIMIN E KËRKESËS PËR RIMBURSIM TË TVSH-së

Drejtuar:		DEGËS SË THESARIT __________________________ 

Për dijeni: 		Subjekti:	 ______________________
			Z. ______________________
			Adresa: _______________________		

Në zbatim të nenit 50 të ligjit nr. 7928, datë 27.4.1995 “Për tatimin mbi vlerën e shtuar”, të ndryshuar, udhëzimit nr. 17, datë 13.5.2008 “Për TVSH-në”, të ndryshuar, pika 20, ju informojmë se është pranuar kërkesa për rimbursim e personit të tatueshëm me të dhënat: 

	
	Emri i personit të tatueshëm:
	
	
	 
	 
	
	 
	 

	
	Numri i identifikimit i personit të tatueshëm NIPT/NUIS: 
	
	
	 
	 
	

	
	Emri, mbiemri (administratori/drejtori) 
	
	
	 
	 
	
	 
	 

	
	Adresa:
	
	
	
	
	
	 
	 
	

	
	Qyteti/komuna/rrethi:
	
	
	
	 
	 
	
	 
	 

	
	Nr. i telefonit, e-mail:
	
	
	
	
	
	
	

	
	Kërkesa për rimbursim nr. prot. 
	
	
	
	
	
	
	

	
	Datë:
	
	
	
	
	
	
	

	
	Eksportues: 1)
	
	
	
	
	
	
	

	
	Marrëveshje financiare:
	
	
	
	
	
	
	

	
	Shuma e kërkuar në numër dhe fjalë:
	
	
	
	
	
	
	

	
	Periudha:
	
	
	
	
	
	
	

	
	Dega e bankës/nr. i llogarisë bankare:
	
	
	
	
	
	
	

	
	
	
	
	
	
	
	
	
	
	


 					 		 
D R E J T O R I
			 			 ____________
Shënime

1. Kjo rubrikë plotësohet nëse subjekti është eksportues, duke përcaktuar kategorinë e eksportuesit sipas VKM-së nr_____, datë_________ “Për përcaktimin e kushteve dhe kritereve për kategoritë e eksportuesve përfitues të rimbursimit të TVSH-së”. P.sh. (eksportues me risk zero/eksportues të tjerë).
- Ky njoftim i dërgohet degës së Thesarit nëpërmjet shërbimit postar (elektronik dhe në formë shkresore), brenda 5 ditëve pune nga data e protokollit të kërkesës për rimbursim të TVSH-së.
- Ky njoftim është i vlefshëm vetëm për njoftimin e fillimit të procedurës së rimbursimit dhe jo për ekzekutimin e rimbursimit. Në rast miratimi, ky njoftim do të pasohet me formatin nr. 3, ku përcaktohet shuma për t’u rimbursuar.
- Ky njoftim, formati nr. 2, është miratuar me udhëzimin e ministrit të Financave nr. ......, datë..../... /2014.

REPUBLIKA E SHQIPËRISË
MINISTRIA E FINANCAVE
DREJTORIA E PËRGJITHSHME E TATIMEVE
DREJTORIA RAJONALE TATIMORE 

	 Nr._______prot. 									 Datë ......../......../.........
 (Formati nr. 3)
 
NJOFTIM PËR MIRATIMIN E RIMBURSIMIT TË TVSH-së

Drejtuar:	DEGËS SË THESARIT ________________________

Për dijeni: 	Subjekti: ______________________
			Z. ______________________
			Adresa: _______________________		 

Në zbatim të ligjit nr. 7928, datë 27.4.1995 “Për tatimin mbi vlerën e shtuar”, të ndryshuar, neni 50, udhëzimit nr. 17, datë 13.5.2008 “Për TVSH-në”, të ndryshuar, pika 20, ju njoftojmë për rimbursimin e TVSH-së së personit të tatueshëm si më poshtë:

	
	Emri i personit të tatueshëm:
	
	
	 
	 
	
	 
	 

	
	Numri i identifikimit i personit të tatueshëm NIPT/NUIS: 
	
	
	 
	 
	

	
	Emri, mbiemri (administratori/drejtori) 
	
	
	 
	 
	
	 
	 

	
	Adresa:
	
	
	
	
	
	 
	 
	

	
	Qyteti/komuna/rrethi:
	
	
	
	 
	 
	
	 
	 

	
	Nr. i telefonit, e-mail:
	
	
	
	
	
	
	

	
	Kërkesa për rimbursim nr. prot. 
	
	
	
	
	
	
	

	
	Datë:
	
	
	
	
	
	
	

	
	Eksportues: 1)
	
	
	
	
	
	
	

	
	Marrëveshje financiare:
	
	
	
	
	
	
	

	
	Dega e bankës/nr. i llogarisë bankare:
	
	
	
	
	
	
	

	
	
	
	
	
	
	
	
	
	
	


Shuma e kërkuar për rimbursim ….……...……… …….……………… .[1]
(Shuma sipas kërkesës së subjektit) 
Shuma e miratuar për rimbursim ...…………… …………………………..[2]
 (Shuma e miratuar si e rimbursueshme sipas raportit përfundimtar të kontrollit)
Shuma e përdorur/ mbajtur për kompensim të detyrimeve tatimore.....……..[3]

 Shuma e TVSH-së për t’u rimbursuar ([2] - [3]) …………………………...[4]
(Shuma që do të kalojë nga thesari në llogarinë bankare të subjektit)

										DREJTORI 

(nënshkrimi dhe vula)


Shënime
1. Kjo rubrikë plotësohet vetëm nëse subjekti është eksportues, duke përcaktuar kategorinë e eksportuesit sipas VKM-së nr_____, datë_________ “Për përcaktimin e kushteve dhe kritereve për kategoritë e eksportuesve përfitues të rimbursimit të TVSH-së”, p.sh. (eksportues me risk zero/eksportues të tjerë).
- Ky njoftim (formati nr. 3) përgatitet të paktën në 5 kopje, 2 prej të cilave i dërgohen Thesarit; 1 kopje i dërgohet subjektit; 1 kopje në dosjen e tatimpaguesit dhe 1 kopje në zyrën e protokollit. 
- Ky njoftim është i vlefshëm për ekzekutimin nga dega e Thesarit të rimbursimit të TVSH-së së miratuar nga Drejtoria Rajonale Tatimore. 
- Këtij njoftimi i bashkëngjitet urdhërpagesa (UPR) sipas formatit të miratuar sipas këtij udhëzimi dhe i dërgohet në 2 kopje degës së Thesarit. Njëra kopje nga të cilat pasi kundërfirmohet dhe vuloset nga dega e Thesarit, i kthehet Drejtorisë Rajonale Tatimore.
- Ky njoftim pa UPR i dërgohet me postë rekomande edhe personit të tatueshëm, që ka bërë kërkesën për rimbursim të TVSH-së.
- Të gjitha shumat në këtë njoftim, përveçse në numër, duhet të shkruhen dhe me fjalë.
- Ky njoftim, formati nr. 3, është miratuar me udhëzimin e ministrit të Financave nr. ......, datë ..../.../2014.

[image: ]




DREJTORIA E PËRGJITHSHME E TATIMEVE
 Nr._______prot. 			 	 												 Datë ......../......../.........
(Formati nr. 4)	
	Emërtimi i institucionit
	 
	Drejtoria Rajonale e Tatimeve
	 

	NIPT-i 
	 
	 
	 
	xxxxxxxxxx
	 
	 
	 

	Kodi i institucionit 
	 
	 
	 
	1010xxxx
	 
	 
	 

	Entiteti i qeverisjes
	 
	 
	 
	001
	 
	 
	 
	 

	Rrethi
	 
	 
	 
	xxxx
	 
	 
	 
	Nr. i kuponit
	 

	 
	 
	 
	 
	 
	 
	 
	 
	 
	 

	URDHËRPAGESË RIMBURSIMI PËR TVSH-në


	 
	Nr.
	 
	Datë
	__.__.20__
	 
	 
	 
	 
	 

	 Nr.
	Struktura e llogarive_kodi
	SHUMA në
lekë
	 
Objekti i pagesës

	
	Institucioni
	Kapitulli
	Programi
	Llogaria ekonomike
	Nënllogaria
	Kodi i 
projektit
	
	

	
	
	
	
	
	
	
	
	

	1
	 
	 
	 
	 
	 
	 
	 
	 

	2
	 
	 
	 
	 
	 
	 
	 
	 

	3
	 
	 
	 
	 
	 
	 
	 
	 

	TOTALI ME SHIFRA
	xxx,xxx.xx
	X

	TOTALI ME FJALË
	(……..)

	IBAN:
	 
	 AL 
	 
	 
	 
	 
	 
	 
	 

	Të dhëna për subjektin përfitues:
	 
	Dokumentet ngjitur urdhërpagesës së rimbursimit:

	Emri i subjektit përfitues
	 
	Emërtimi
	Nr. i dokumentit
	Data e dokumentit

	 
	 
	Njoftimi 
	nr. xxx
	datë __,__,20__

	NIPT - i
	 
	 
	 
	 
	Të tjera
	 
	 

	Nr. i llog. bankare të subjektit
	 
	 
	(emërtime, 
	 
	 

	Emri i bankës
	 
	 
	 
	numër,
	 
	 

	Adresa e bankës
	 
	datë)
	 
	 

	xxxxxx (p.sh. Tiranë)
	 
	 
	 
	 

	PËR DREJTORINË RAJONALE TATIMORE ______________ 
	PËR DEGËN E THESARIT

	 
	 
	 
	 
	 
	 
	 
	 
	Aprovuar datë 
	 

	DREJTORI I DREJTORISË RAJONALE 
	DREJTORI I DR. VLERËSIMIT/KONTABILITETIT 
	
	 
	 
	 DREJTORI I DEGËS SË THESARIT

	(____________________________) (_________________________)
	
	 (__________________________________)

	 
	Vula 
	 
	 
	 
	
	 
	 
	 
	 Vula

	Shënim: Qelizat për “Nr. i kuponit” dhe “Aprovuar datë”, plotësohen nga nëpunësi i degës së Thesarit
	 

	Ky njoftim, formati nr. 4, është miratuar me udhëzimin e ministrit të Financave nr ......, datë..../... /2014.



[image: BZ bukur tomi] 
REPUBLIKA E SHQIPËRISË
MINISTRIA E FINANCAVE
DREJTORIA E PËRGJITHSHME E TATIMEVE
DREJTORIA RAJONALE TATIMORE
Nr._______prot. 							 	 Datë ......../......./............
(Formati nr. 5)

NJOFTIM PËR REFUZIMIN E KËRKESËS PËR RIMBURSIM TË TVSH-së

Drejtuar:	DEGËS SË THESARIT 					___________________
 
Në zbatim të ligjit nr. 7928, datë 27.4.1995 “Për TVSH-në”, të ndryshuar, nenit 50, udhëzimit nr. 17, datë 13.5.2008 “Për TVSH-në”, të ndryshuar, pika 20, ju njoftojmë se është refuzuar kërkesa për rimbursim e personit të tatueshëm me të dhënat: 

	
	Emri i personit të tatueshëm:
	
	
	 
	 
	
	 
	 

	
	Numri i identifikimit i personit të tatueshëm NIPT/NUIS: 
	
	
	 
	 
	

	
	Emri, mbiemri (administratori/drejtori) 
	
	
	 
	 
	
	 
	 

	
	Adresa:
	
	
	
	
	
	 
	 
	

	
	Qyteti/komuna/rrethi:
	
	
	
	 
	 
	
	 
	 

	
	Nr. i telefonit, e-mail:
	
	
	
	
	
	
	

	
	Kërkesa për rimbursim nr. prot. 
	
	
	
	
	
	
	

	
	Datë:
	
	
	
	
	
	
	

	
	Eksportues: 1)
	
	
	
	
	
	
	

	
	Marrëveshje financiare:
	
	
	
	
	
	
	

	
	Shuma e kërkuar në numër dhe fjalë:
	
	
	
	
	
	
	

	
	Periudha:
	
	
	
	
	
	
	

	
	Dega e bankës/nr. i llogarisë bankare:
	
	
	
	
	
	
	

	
	
	
	
	
	
	
	
	
	
	


		
 DREJTORI RAJONAL I TATIMEVE			DREJTORI I DEGËS SË THESARIT 
 ________________	 							 ____________

Shënime. 1. Kjo rubrikë plotësohet nëse subjekti është eksportues, duke përcaktuar kategorinë e eksportuesit sipas VKM-së nr._____, datë_________ “Për përcaktimin e kushteve dhe kritereve për kategoritë e eksportuesve përfitues të rimbursimit të TVSH-së”. P.sh., eksportues me risk zero/eksportues të tjerë.
- Ky njoftim sipas pikës 20.1.7 informon degën e Thesarit për refuzimin e kërkesës për rimbursim dhe dërgohet në dy kopje, njëra prej të cilave kundërfirmohet, vuloset dhe i kthehet Drejtorisë Rajonale Tatimore, duke vërtetuar se është bërë çregjistrimi i kërkesës për rimbursim të personit të tatueshëm nga regjistri i sistemit të Thesarit.
- Ky njoftim, formati nr. 5, është miratuar me udhëzimin e ministrit të Financave nr ......, datë..../... /2014.




[image: BZ bukur tomi]
REPUBLIKA E SHQIPËRISË
MINISTRIA E FINANCAVE
DREJTORIA E PËRGJITHSHME E TATIMEVE
 DREJTORIA RAJONALE TATIMORE 
_______________

Nr._______prot. 								 	 Datë ......../......../..........
Formati nr. 6
CERTIFIKATË E REGJISTRIMIT TË PROJEKTIT 
PËR RIMBURSIMIN E TVSH-së

Drejtuar: 	Organizatës jofitimprurëse _____________________________
		NIPT: __________________
Adresa: _________________
								
									___________

Për dijeni: 	DELEGACIONIT TË BASHKIMIT EVROPIAN NË SHQIPËRI 
		
Adresa:_________________ 							

TIRANË 			

Në zbatim të nenit 26 të ligjit nr. 9840, datë 10.12.2007 “Për ratifikimin e marrëveshjes kuadër ndërmjet Këshillit të Ministrave të Republikës së Shqipërisë dhe Komisionit të Komuniteteve Evropiane për rregullat e bashkëpunimit për asistencën për Shqipërinë, në kuadër të zbatimit të instrumentit të parazgjerimit (IPA)”, si dhe të pikës 20.5 të udhëzimit nr. 17, datë 13.5.2008 “Për TVSH-në”, të ndryshuar.
Kjo certifikatë i jepet organizatës jofitimprurëse………………………… (emër, NIPT) ………………., sipas aplikimit të saj me kërkesën nr. .……... prot., datë……....…, për regjistrimin për efekt të rimbursimit të TVSH-së së paguar në kuadër të projektit….……….……(emri i projektit)………………, sipas kontratës së paraqitur (të noterizuar), lidhur midis kësaj organizate dhe delegacionit të KE-së, me afat ……… (afati i realizimit të kontratës)….. …………... .

Kjo certifikatë me nr. regjistri ………… është e vlefshme deri në përfundim të afatit të përcaktuar në kontratë.
										
DREJTORI 
									 ______________________

Shënime
- Kjo certifikatë lëshohet për aplikimin e OJF-ve për rimbursim të TVSH-së për projektin IPA, në zbatim të pikës 20.5 të udhëzimit nr. 17, datë 13.5.2008 “Për TVSH-në”, i ndryshuar.
- Nr. i regjistrit është numri i regjistrit të veçantë ku DRT-ja regjistron OJF-të për efekt të rimbursimit të TVSH-së.
- Modeli i kësaj certifikate është miratuar me udhëzimin e ministrit të Financave nr. ......, datë ....../..... /2014.

















UDHëZIM I PËRBASHKËT 
Nr. 1665/1, datë 5.3.2014

PËR CAKTIMIN E TARIFAVE PËRMBARIMORE PËR SHËRBIMET E OFRUARA NGA SHËRBIMI PËRMBARIMOR GJYQËSOR PRIVAT

Në mbështetje të nenit 102, pika 4 të Kushtetutës dhe të nenit 10, shkronja “e”, të nenit 47, të nenit 48 dhe të nenit 49 të ligjit nr. 10031, datë 11.12.2008 “Për shërbimin përmbarimor gjyqësor privat”, të ndryshuar, ministri i Financave dhe ministri i Drejtësisë

UDHËZOJNË:

I. Objekti
Ky udhëzim përcakton llojet e shërbimeve përmbarimore të tarifuara dhe masën e tarifës së subjekteve përmbaruese private gjatë procedurës së ekzekutimit të detyrueshëm.
II. Përkufizime
Për qëllime të këtij udhëzimi, me termat e mëposhtëm do të kuptohet:
1. “Tarifa bazë” është tarifa fikse që i paguhet subjektit përmbarimor për kryerjen e shërbimeve procedurale në përputhje me kontratën midis palëve dhe në përputhje me normat e tarifave të përcaktuara në pikën 1 ose 2 të kreut IX të këtij udhëzimi, për sa u përket padive me vlerë deri në 6.000.000 lekë.
2. “Tarifa e shërbimit” është tarifa që i paguhet subjektit përmbarimor bazuar në kryerjen e shërbimeve procedurale në përputhje me kontratën midis palëve dhe në përputhje me tabelën e tarifave, të përcaktuar në shkronjën “a” të pikës 2 të kreut 5 dhe pikës 3 të kreut 9 të këtij udhëzimi, për sa u përket padive me vlerë më të madhe se 6.000.000 lekë.
3. “Tarifa e suksesit” është tarifa që i paguhet subjektit përmbarimor për padi me vlerë më të madhe se 6.000.000 lekë, me kusht mbledhjen nga subjekti përmbarimor për llogari të kreditorit të të ardhurave (cash) apo edhe çdo procedurë tjetër të suksesshme, e përcaktuar si e tillë nga palët në kontratën përkatëse, dhe e cila mund të jetë në formën e një shume të caktuar, një përqindje të caktuar mbi vlerën e padisë, ose nëpërmjet një formule të kombinuar të të dyjave, por brenda limiteve të përcaktuara në pikën 3 të kreut IX të këtij udhëzimi.
4. “Shpenzimet përmbarimore” janë shpenzimet e kryera nga subjekti përmbarimor gjatë kryerjes së shërbimeve përmbarimore në përputhje me kontratën ndërmjet subjektit përmbarimor dhe kreditorit.
Shpenzimet përmbarimore ndahen në shpenzime që mbulohen nga tarifa përmbarimore dhe shpenzime që nuk mbulohen nga kjo tarifë.
4.1 Shpenzimet përmbarimore që mbulohen nga tarifa përmbarimore janë:
a) shpenzimet ligjore në lidhje me procedurat gjyqësore gjatë procesit të ekzekutimit të detyrueshëm.
4.2 Shpenzimet përmbarimore, që nuk mbulohen nga tarifa përmbarimore, janë shpenzimet që përcakton neni 525 i Kodit të Procedurës Civile dhe që përbëhen nga shpenzimet e nevojshme për kryerjen e procedurës përmbarimore për ekzekutimin e një titulli ekzekutiv, duke përfshirë:
a) shpenzimet për administrimin e të dhënave të nevojshme për kryerjen e procedurave të ekzekutimit;
b) shpenzimet për korrespondencën në lidhje me procedurën përmbarimore;
c) shpenzimet në lidhje me transportin, magazinimin, ruajtjen e sendeve të sekuestruara dhe shpenzime të tjera në lidhje me ruajtjen e pasurisë;
d) shpenzimet në lidhje me hapjen, inventarizimin, mbylljen, lëvizjen, prishjen dhe pastrimin e ambienteve ose subjekteve të tjera në proces ekzekutimi;
e) shpenzimet në lidhje me praninë e detyruar të debitorit;
f) shpenzimet e organizimit të ankandit, duke përfshirë shpenzimet në lidhje me pagesën e çmimit të blerjes;
g) shpenzimet e menaxhimit të zyrës së subjektit përmbarimor.
III. Shpërblimi i subjekteve përmbaruese
1. Tarifa vihet për një veprim procedural të një subjekti përmbarimor.
2. Subjekti përmbarimor ka të drejtë të vendosë një tarifë në masën dhe sipas procedurës së parashikuar në këtë akt.
IV. Subjekti përgjegjës për pagimin e tarifës dhe shpenzimeve përmbarimore
1. Tarifa përmbarimore dhe shpenzimet përmbarimore përbëjnë detyrim për t’u paguar nga debitori, ndaj të cilit ka filluar procedura e ekzekutimit dhe i ngarkohen atij (debitorit) në përfundim të procesit të ekzekutimit. Debitori solidar është në mënyrë solidare përgjegjës për pagesën e tarifës së subjektit përmbarues.
2. Tarifat dhe shpenzimet përmbarimore përballohen nga kreditori deri në përfundim të procesit të ekzekutimit. Në rast të ekzekutimit të pasuksesshëm, tarifa dhe shpenzimet përmbarimore paguhen nga kreditori dhe i njihen atij si shpenzime të zbritshme, por mbeten përfundimisht detyrim i debitorit.
3. Transferimi i një çështjeje përmbarimore nga një subjekt përmbarimor te një tjetër nuk kërkon kryerjen e pagesave të tarifës bazë nga debitori, nëse subjekti përmbarimor që e transferon çështjen e ka marrë pagesën e kësaj tarife.
V. Pagesa fillestare e tarifës dhe e shpenzimeve përmbarimore nga kreditori
1. Tarifa bazë përmbarimore për paditë deri në vlerën 6.000.000 lekë paguhet fillimisht nga kreditori në mënyrën si më poshtë:
a) parapagim 20.000 lekë;

b) diferenca e shumës së tarifës me shumën e parapaguar do të paguhet pas njoftimit për kalimin në ekzekutim të detyrueshëm, vendosjes së sekuestros mbi pasuritë e të gjitha palëve debitore në kontratë (dorëzanës, palë të treta... etj.). Kreditori dhe subjekti përmbarues mund të vendosin ta paguajnë diferencën e tarifës sipas kësaj pike të udhëzimit, të plotë ose me pagesa të pjesshme sipas afateve të rëna dakord mes palëve me marrëveshje. Përveç rasteve kur bihet dakord ndryshe, pagesa e diferencës bëhet pas dorëzimit nga subjekti përmbarimor i dokumentacionit të kënaqshëm për kreditorin, që të justifikojë pagesën në përputhje me kushtet në kontratën midis palëve.
2. Tarifa përmbarimore për paditë mbi vlerën 6.000.000 lekë përbëhet nga tarifa për shërbim/veprime përmbarimore dhe tarifa e suksesit, të cilat paguhen si më poshtë:
a) Tarifa për shërbim/veprim përmbarimor do të paguhet mbi bazën e kryerjes së veprimeve procedurale përmbarimore nga ana e subjekteve përmbarimore sipas tabelës së mëposhtme.
Tabela e tarifave për shërbim sipas veprimeve përmbarimore

	Nr.
	Lloji i shërbimit
	Vlera e shërbimit

	1.
	Njoftimi për ekzekutim vullnetar
	20.000 lekë

	2.
	Njoftimi për kalimin në ekzekutim të detyrueshëm, vendosja e sekuestros mbi pasuritë e të gjitha palëve debitore në kontratë (dorëzanës, palë të treta... etj.) [footnoteRef:1] [1:   Njoftimi do të konsiderohet një i vetëm edhe pse i dërgohet në të njëjtin moment disa bankave apo ZVRPP-ve.] 

	15.000 lekë për njoftim/sekuestro, por jo më shumë se 100.000 lekë

	3.
	Njoftimi për arritjen e marrëveshjes së palëve për vlerën e tregut të pasurive të sekuestruara
	15.000 lekë për çdo njoftim

	4.
	Njoftimi për caktimin e një eksperti vlerësues
	15.000 lekë për çdo njoftim

	5.
	Njoftimi i aktit të ekspertimit
	15.000 lekë për çdo njoftim

	6.
	Njoftimi dhe organizimi i ankandit të parë
	50.000 lekë

	7.
	Njoftimi dhe organizimi i ankandit të dytë
	50.000 lekë

	8.
	Vendimi për shpallje fituesi/ofrimi i sendit, për vendim pezullim dhe çdo vendim tjetër i ndërmjetëm që mund të merret
	15.000 lekë

	9.
	Ndjekja e procedurës për kalimin e pronësisë në ZVRPP
	20.000 lekë

	10.
	Ekzekutimi i barrëve siguruese
	30.000 lekë për ekzekutim të një barre siguruese, por jo më shumë se 80.000 lekë

	11.
	Dorëzimi i kartelave të pasurisë dhe i çelësave të pasurisë së lirë nga posedimi i të tretëve
	20.000 lekë



Tarifa për njoftim për ekzekutim vullnetar (pika 1 e tabelës) parapaguhet nga kreditori.
b) Tarifa e suksesit paguhet fillimisht nga kreditori me mbledhjen e suksesshme të detyrimit përkatës apo rezultateve të tjera të suksesshme, siç është rënë dakord midis palëve. Gjithsesi, debitori është përfundimisht përgjegjës për pagesën e kësaj tarife, në përputhje me shkronjën “c”.
c) Kosto tarifash të pagueshme nga debitori. Debitorit i ngarkohen si shpenzim e gjithë shuma e tarifës për veprimet përmbarimore, si dhe pjesa përkatëse e tarifës së suksesit deri në masën e përcaktuar në pikën 3 të kreut IX të këtij udhëzimi.
VI. Parapagimi i tarifës përmbarimore
1. Një tarifë përmbarimore është e parapagueshme vetëm nëse përcaktohet si e tillë në këtë udhëzim.
2. Një subjekt përmbarues është i detyruar të marrë parapagim nga kreditori/kërkuesi përpara procedurës së ekzekutimit, vetëm siç parashikohet në këtë udhëzim. Nëse kreditori/kërkuesi nuk i parapaguan subjektit përmbarues tarifën e përcaktuar si të parapagueshme në këtë udhëzim, atëherë subjekti përmbarues nuk lejohet të fillojë procedurën e ekzekutimit. Në këtë rast, subjekti përmbarues i kthen kreditorit/kërkuesit menjëherë dokumentet ligjore të paraqitura prej tij.
3. Parapagimi nuk kërkohet nga:
a) një person fizik që paraqet për ekzekutim një vendim të marrë gjatë procedimit gjyqësor, ku personi fizik ka qenë plotësisht ose pjesërisht i çliruar nga pagesa për ndihmë juridike ose pagesa e një tarife shtetërore, për shkak të paaftësisë paguese;
b) një person fizik që paraqet për ekzekutim një vendim të marrë gjatë procedimit penal me të cilin shlyhet një detyrim për kompensim të një dëmi të shkaktuar personit fizik në një vepër penale;
c) një person fizik që paraqet për ekzekutim një pretendim për detyrim ushqimor;
d) për subjektet që me ligj të veçantë nuk detyrohen që të parapaguajnë tarifën përmbarimore.
4. Nëse ka kreditorë të ndryshëm për vënien në ekzekutim të një urdhri ekzekutimi, ata parapaguajnë sipas marrëveshjes reciproke.
VII. Procedura për marrjen dhe kthimin e parapagesës së tarifës për subjektin përmbarues
1. Parapagimi i një tarife të subjektit përmbarues bëhet në llogarinë bankare zyrtare të një subjekti përmbarues. Një subjekt përmbarues i lëshon kreditorit një faturë për parapagesën, që përcakton të dhënat e dokumentit të ekzekutimit dhe emrin e debitorit.
2. Nëse subjekti përmbarues e mbledh tarifën përkatëse nga debitori plotësisht, subjekti përmbarues i kthen kreditorit parapagesën brenda dhjetë ditë pune pas marrjes së tarifës nga debitori.
3. Nëse procedura e ekzekutimit përfundon pa shlyerjen e detyrimit ose debitori ka përmbushur pretendimin në lidhje me kreditorin në përputhje me kërkesat përpara se ai të paraqesë një ankesë te subjekti përmbarues, tarifa e parapaguar nuk i kthehet kreditorit nga subjekti përmbarues, i cili e mban këtë pagesë për mbulimin e kostove të procedurës së ekzekutimit. Kreditori informohet me shkrim nga subjekti përmbarues për arsyet e refuzimit të kthimit të tarifës së parapaguar.


VIII. Tatimi mbi vlerën e shtuar
1. Tatimi mbi vlerën e shtuar i shtohet tarifës së mbledhur nga një subjekt përmbarues privat.
2. Tarifat përmbarimore i nënshtrohen ligjit nr. 9975, datë 28.7.2008 “Për taksat kombëtare”, të ndryshuar.
IX. Tarifat dhe llogaritja e tyre bazuar në vlerën e padisë
1. Tarifa bazë përmbarimore për ekzekutimin e padive me vlerë deri në një shumë 500.000 lekë bazuar në urdhrin e ekzekutimit llogaritet sipas vlerës së detyrimit dhe normës së tarifës së subjektit përmbarues, të përcaktuar në tabelën e mëposhtme, si dhe parapaguhet në masën siç tregohet në kolonën 3 “Tarifë e parapagueshme” të tabelës:

	Vlera e padisë për pagesë deri në . . . lekë
	Norma e tarifës së subjektit përmbarues në lekë. Tarifa bazë
	Tarifë e parapagueshme

	10 000
	6000
	5000

	20 000
	7000
	5200

	30 000
	8000
	5300

	40 000
	9000
	5400

	50 000
	10 000
	5500

	60 000
	11 000
	5600

	70 000
	12 000
	5700

	80 000
	13 000
	5800

	90 000
	14 000
	5900

	100 000
	15 000
	6000

	150 000
	17 000
	6500

	200 000
	18 000
	7000

	250 000
	20 000
	7500

	300 000
	22 000
	8000

	350 000
	24 000
	8500

	400 000
	26 000
	9000

	450 000
	28 000
	9500

	500 000
	30 000
	10 000



2. Tarifa bazë përmbarimore për padi me vlerë që kalojnë shumën 500.000 lekë deri në vlerën 6.000.000 lekë, llogaritet si më poshtë:
a) tarifa e subjektit përmbarues për një vlerë padie prej 500.001 deri në 600.000 lekë, është 5.8% e vlerës së padisë;
b) tarifa e subjektit përmbarues për një vlerë padie prej 600.001 deri në 700.000 lekë është 5.6% e vlerës së padisë;
c) tarifa e subjektit përmbarues për një vlerë padie prej 700.001 deri në 800.000 lekë është 5.4% e vlerës së padisë;
d) tarifa e subjektit përmbarues për një vlerë padie prej 800.001 deri në 900.000 lekë është 5.2% e vlerës së padisë;
e) tarifa e subjektit përmbarues për një vlerë padie prej 900.001 deri në 1.000.000 lekë është 5.0% e vlerës së padisë;
f) tarifa e subjektit përmbarues për një vlerë 1.000.001 deri në 2.000.000 lekë është 4.8% e vlerës së padisë;
g) tarifa e subjektit përmbarues për një vlerë padie prej 2.000.001 deri në 4.000.000 lekë është 4.6% e vlerës së padisë;
h) tarifa e subjektit përmbarues për një vlerë padie prej 4.000.001 deri në 6.000.000 lekë është 4.4% e vlerës së padisë;
3. Tarifa përmbarimore për paditë me vlerë që kalojnë shumën 6.000.000 lekë.
Totali i tarifës për shërbime/veprime përmbarimore së bashku me tarifën e suksesit nuk mund të tejkalojnë shumën përkatëse sipas përcaktimeve më poshtë, për efekt të mbajtjes dhe përballimit si kosto nga ana e debitorit:
a) tarifa e subjektit përmbarues për një vlerë padie prej 6.000.001 deri në 8.000.000 lekë është 4.2% e vlerës së padisë;
b) tarifa e subjektit përmbarues për një vlerë prej 8.000.001 deri në 10.000.000 lekë është 4.0% e vlerës së padisë;
c) tarifa e subjektit përmbarues për një vlerë padie prej 10.000.001 deri në 20.000.000 lekë është 3.8% e vlerës së padisë;
d) tarifa e subjektit përmbarues për një vlerë padie prej 20.000.001 deri në 30.000.000 lekë është 3.6% e vlerës së padisë;
e) tarifa e subjektit përmbarues për një vlerë padie prej 30.000.001 deri në 40.000.000 lekë është 3.4% e vlerës së padisë;
f) tarifa e subjektit përmbarues për një vlerë padie prej 40.000.001 deri në 50.000.000 lekë është 3.2% e vlerës së padisë;
g) tarifa e subjektit përmbarues për një vlerë prej 50.000.001 deri në 60.000.000 lekë është 3.0% e vlerës së padisë;
h) tarifa e subjektit përmbarues për një vlerë prej 60.000.001 deri në 70.000.000 lekë është 2.8% e vlerës së padisë;
j) tarifa e subjektit përmbarues për një vlerë prej 70.000.001 deri në 80.000.000 lekë është 2.6% e vlerës së padisë;
k) tarifa e subjektit përmbarues për një vlerë padie prej 80.000.001 deri në 90.000.000 lekë është 2.4% e vlerës së padisë;
l) tarifa e subjektit përmbarues për një padi, vlera e së cilës është më e madhe se 90.000.000 lekë është 2.160.000 lekë + 0.1% për një vlerë që kalon 90.000.000 lekë.
X. Tarifat për ekzekutimin e vendimeve gjyqësore të ndërmjetme
1. Një tarifë për ekzekutimin e një vendimi të ndërmjetëm, për sigurimin e padisë, bazohet në vlerën e padisë dhe paguhet si më poshtë:
a) nëse vlera e padisë është deri në 500 000 lekë, tarifa është një shumë e barabartë me një të katërtën e pagës minimale mujore zyrtare;
b) nëse vlera e padisë është ndërmjet 500 001 dhe 2 000 000 lekë, tarifa është një shumë e barabartë me gjysmën e pagës mujore minimale zyrtare;
c) nëse vlera e padisë është më shumë se 200 000 lekë, tarifa është një shumë e barabartë me pagën minimale zyrtare mujore.

2. Nëse vendimi për sigurimin e një padie ka të bëjë me një pretendim jomonetar ose vlera e padisë nuk është e përcaktuar, në rastin e ekzekutimit të një vendimi me këtë objekt ose të revokimit të tij, tarifa e subjektit përmbarimor është një shumë e barabartë me një të tretën e pagës minimale zyrtare mujore.
3. Nëse një vendim për sigurimin e padisë ka të bëjë me një pretendim monetar dhe jomonetar, normat e tarifave të përshkruara në pikat 1 dhe 2 të këtij kreu merren në total.
4. Në rastin e ekzekutimit të një vendimi për sigurimin e padisë ose me revokimin e tij, tarifat e subjektit përmbarimor paguhen nga personi që ka bërë kërkesë për zbatimin e masës për sigurimin e padisë.
5. Tarifat e subjektit përmbarimor bëhen të arkëtueshme me paraqitjen, në rastin e ekzekutimit të detyruar, të një vendimi për sigurimin e padisë. Nëse një paditës nuk paguan tarifën e subjektit përmbarimor, ky i fundit nuk lejohet të nisë procedime përmbarimore.
XI. Tarifat e pagueshme për kopjen e dokumenteve dhe lëshimin e vërtetimeve
1. Një person, që kërkon lëshimin e një kopjeje, paguan për këtë kopje. Kjo dispozitë nuk zbatohet për një organ administrativ ose pjesëmarrës në procedim që ka të drejtë të marrë një raport mbi kryerjen e një veprimi përmbarimor, nëse ky dokument i lëshohet personit për herë të parë.
2. Tarifa e subjektit përmbarimor për përgatitjen e një kopjeje të një dokumenti është:
a) 20 lekë për një faqe formati A4;
b) 25 lekë për një faqe formati A3.
3. Një subjekt përmbarimor merr një tarifë prej 200 lekësh për lëshimin e një vërtetimi në lidhje me një veprim përmbarimor. Nëse vërtetimi jepet në lidhje me një çështje me objekt detyrim ushqimor, tarifa e subjektit përmbarimor është 60 lekë.
XII. Tarifa shtesë e subjektit përmbarimor
1. Një subjekt përmbarimor ka të drejtë të kërkojë një nga tarifat shtesë, të përcaktuara në këtë kre, mbi bazën dhe në masën e parashikuar në ligjin përmbarimor privat, për veprimet përmbarimore teknikisht, ligjërisht komplekse ose që kërkojnë më shumë kohë se një procedurë e zakonshme, për të kryer veprimet për të cilat palët kanë rënë dakord në kontratë. Tarifa shtesë përcaktohet në formën e një shume të plotë ose tarifë me orë. Tarifa shtesë i shtohet tarifës bazë dhe subjekti përmbarimor ka të drejtën të kërkojë pagesën e kësaj tarife vetëm nëse debitori nuk ka përmbushur detyrimin gjatë afatit të përmbushjes vullnetare dhe subjekti përmbarimor kryen një veprim përmbarimor për të cilën ai ose ajo ka të drejtë të marrë një tarifë shtesë.
2. Përveç kur parashikohet ndryshe me ligj, tarifa shtesë arkëtohet së bashku me tarifën bazë.
3. Tarifa shtesë për veprimet e sekuestrimit
a) Përmbaruesi arkëton një tarifë shtesë në masën 0.1% të vlerës së sendit të sekuestruar për një veprim sekuestrimi të kryer jashtë zyrës së subjektit përmbarimor, sipas procesverbalit të konstatimit, që përbëhet nga sekuestrimi i sendeve të luajtshme në posedim të debitorit ose për një veprim sekuestrimi në lidhje me një send të paluajtshëm.
b) Vendimi që urdhëron pagesën e një tarife shtesë nxirret pas veprimit të sekuestrimit dhe vlerësimit të sendit. Në rastin e një mosmarrëveshjeje në lidhje me sendin e sekuestruar ose çmimin e tij, vendimi që urdhëron pagesën e një tarife shtesë nxirret pas zgjidhjes së mosmarrëveshjes, me kusht që sendi të mbetet i sekuestruar dhe të jetë vlerësuar.
4. Tarifa shtesë për shitjen e sendit të sekuestruar
a) Një subjekt përmbarimor merr një tarifë shtesë në një shumë prej 2% të çmimit të shitjes së sendit, e cila paguhet nga fituesi i ankandit. Ndërsa në rastin kur prona i kalon në pronësi kreditorit në bazë të nenit 577 të Kodit të Procedurës Civile, atëherë kreditori është i detyruar të paguajë 1% të çmimit.
5. Tarifa shtesë në formën e tarifave për orë dhe tarifave për distancë
Në rastin e kryerjes së një veprimi përmbarimor jashtë zyrës së subjektit përmbarimor, të përcaktuar në nënndarjet IX dhe XIII të këtij udhëzimi, subjekti përmbarimor ka të drejtën të kërkojë një tarifë prej 1,000 lekësh, duke filluar nga ora e dytë e veprimit. Detyrimi për pagesën e tarifës shtesë i lëshohet një personi që e ka shkaktuar atë dhe duhet të bëjë pagesën menjëherë pas kryerjes së veprimit përmbarimor. Tarifa shtesë për veprimet në distancë nga selia e përmbaruesit është 10 lekë/km.
6. Krahas shpenzimeve në lidhje me praninë e detyruar të debitorit, caktimin e përfaqësuesit ligjor të palës debitore, shpenzimet e kryera për veçimin e pjesës takuese të palës debitore dhe shpenzimet për lëshimin e dëshmisë së trashëgimisë së palës debitore etj., përmbaruesi duhet të marrë edhe një tarifë prej një page mujore.
7. Tarifat shtesë gjatë procedurës përmbarimore
a) Tarifa shtesë për veprimet e mëposhtme përmbarimore:
i) reklamimin e një sendi të luajtshëm;
ii) lirimin e sendit të paluajtshëm;
iii) administrimin e arshivimin e dosjes përmbarimore; 
iv) organizimin e ankandit.
b) Për një veprim të përcaktuar në nënparagrafin “i” të shkronjës “a” të kësaj pike, tarifa shtesë e subjektit përmbarimor është një shumë e barabartë me gjysmën e minimumit zyrtar të pagës mujore.
c) Në rastin e organizimit të një ankandi, tarifa shtesë e subjektit përmbarimor do të jetë një shumë e barabartë me pagën minimale mujore zyrtare. Në rastet e shitjes së pasurisë, tarifa shtesë paguhet nga kreditori ose nga ofertuesi që shpallet fitues në ankand.

d) Tarifa shtesë për lirimin e sendit të paluajtshëm ose vënien në posedim të sendit të paluajtshëm palës kërkuese është e barabartë me shumën e dy pagave minimale zyrtare mujore.
dh) Për administrimin e arkivimin e dosjes përmbarimore, tarifa shtesë është një shumë e barabartë me një të katërtën e pagës minimale zyrtare mujore.
XIII. Tarifa përmbarimore për ekzekutimin e titullit me objekt detyrimi ushqimor e takim fëmije
1. Tarifa që paguhet për zbatimin e një detyrimi ushqimor është një shumë që përputhet me normën e detyrimit përcaktuar në titullin ekzekutiv. Kjo tarifë arkëtohet së bashku me pagesën e parë mujore. Nëse debitori paguan vetëm një pjesë të detyrimit ushqimor, atëherë arkëtohet një tarifë që është në përpjesëtim me shumën e vjelë nga debitori.
2. Nëse debitori i pezullon pagesat e detyrimit ushqimor, e si rezultat i kësaj kryhen veprime përmbarimore shtesë, me qëllim që të sigurohet përmbushja e mëtejshme e pretendimit, atëherë kërkohet një tarifë shtesë në një shumë që përputhet me gjysmën e vlerës së detyrimit ushqimor.

3. Nëse ka vonesa në pagesat e detyrimit ushqimor dhe është përcaktuar shuma e këtyre prapambetjeve, tarifa për arkëtimin e shumës së borxhit llogaritet sipas tabelës së normës së tarifave.
4. Tarifa që duhet të parapaguajë kreditori në rastin e një takimi me fëmijën është e barabartë me një pagë minimale mujore.
XIV. Udhëzimi i ministrit të Drejtësisë e ministrit të Financave nr. 1240/5, datë 15.9.2009, revokohet.
XV. Ngarkohen për zbatimin e këtij udhëzimi zyrat përmbarimore private që funksionojnë sipas ligjit nr. 10031, datë 11.12.2009 “Për shërbimin përmbarimor gjyqësor privat”, i ndryshuar.
Ky udhëzim hyn në fuqi pas botimit në Fletoren Zyrtare.

